laion/Wikipedia-Exotic huggingface dataset:
וולטר דה סאוסמיירז קיילי

מייג'ור גנרל סר וולטר דה סאוסמיירז קיילי, KCMG, CB, DL (באנגלית: Walter de Sausmarez Cayley‏; 8 באוגוסט 1863 – 21 ביולי 1952) היה קצין בצבא הבריטי ששירת באפריקה לקראת סוף המאה ה-19, ולאחר מכן במסופוטומיה ובגליפולי במהלך מלחמת העולם הראשונה. וולטר דה סאוסמיירז קיילי היה בנו הבכור של הנרי קיילי, סגן המנתח הכללי בצבא בנגל ומנתח כבוד של המלכה ויקטוריה והמלך אדוארד השביעי. בין אחיו היו דאגלס אדוארד קיילי, שגם שירת בהצטיינות במערכה בגליפולי, והנרי פריאולקס קיילי, קצין צי שעלה לדרגת אדמירל משנה בצי המלכותי האוסטרלי. הוא נולד בהודו בשנת 1863 והוטבל בגוראקפור. הוא התחנך במרלבורו קולג' ובמכללה הצבאית המלכותית בסנדהרסט. בשנת 1896 נשא לאישה את קונסטנס בלייקני (1870 – 1966), בתו של הכומר. ריצ'רד פול בלייקני, רקטור ברידלינגטון וקנון של קתדרלת יורק. ב-1883 הצטרף לרגימנט מערב יורקשייר ושירת במערכה באשנטי (1895–1896) במה שהיא כיום גאנה, מה שהוביל לסיפוח שטח אשנטי על ידי בריטניה. ב-1890 הועלה לדרגת קפטן. על חלקו במלחמת הבורים השנייה קיבל את מדליית דרום אפריקה של המלכה עם שלושה סוגרים. בשנת 1901 הגיע לדרגת מייג'ור. לאחר מכן הוא הוצב בהודו, והשתתף בפעולות על הגבול הצפון-מערבי ב-1908. הוא הועלה לדרגת לוטננט קולונל ב-1910. ב-1914 מונה למפקד חטיבת הרגלים ה-39 בדרגת בריגדיר, ויצא עם החטיבה לגליפולי. לאחר הנסיגה מגליפולי הוא השתתף במערכה במסופוטמיה כמפקד הדיוויזיה ה-13 (המערבית), ונשאר שם עד סוף מלחמת העולם הראשונה. הוא קיבל את תואר עמית מסדר האמבט ואת תואר עמית מסדר מיכאל הקדוש וג'ורג' הקדוש בשנת 1916, ואת תואר אביר מפקד מסדר מיכאל הקדוש וג'ורג' הקדוש בשנת 1917. על שירותיו במלחמת העולם הראשונה, הוענק לו גם מסדר הכוכב של קראדורה של סרביה. סר וולטר דה סאוסמיירז קיילי פרש מהצבא ב-1920. בעשורים האחרונים שלו הוא התגורר בקרואות'ורן, ברקשייר, ובשנת 1939 מונה לסגן לוטננט של ברקשייר. הוא מת בביתו בקרואות'ורן ב-21 ביולי 1952. A Banker's Family – Descendants of Edward Cayley of Stamford (1782–1868). Cayley Family History. Retrieved 27 May 2016. "Cayley, Major-General Sir Walter de Sausmarez, (8 Aug. 1863–17 July 1952)". Burke's Peerage, 2003 edition Baptism record in the India Office Library Obituary in The Times, 21 July 1952 Army records Who's Who 1925 Who's Who, 1925 Who's Who, 1950 Probate record Kelly's 1939 Directory of Berkshire
מייקל באידו

מייקל באידו (באנגלית: Michael Baidoo; נולד ב-14 במאי 1999 באקרה שבגאנה) הוא כדורגלן גאנאי המשחק בעמדת הקשר ההתקפי בקבוצת אלפסבורג מליגת העל השוודית. באידו גדל במחלקות הנוער של ויז'ן ומיטיולן. הוא ערך הופעה אחת בקבוצה הבוגרת של המועדון במסגרת ליגת העל הדנית, ובהמשך שיחק בפרדריסיה מליגת המשנה הדנית ובירב וסאנס אולף מליגת העל הנורווגית. ב-13 בינואר 2022 חתם באידו באלפסבורג מליגת העל השוודית. מיטיולן ליגת העל הדנית (1): 2017/18 מייקל באידו, באתר Transfermarkt מייקל באידו, באתר Soccerway מייקל באידו, באתר FootballDatabase.eu Ung FCM-midt rykker igen til Norge, bold.dk, ‏2020-01-20 (בדנית) Michael Baidoo fortsætter i Norge, FC Midtjylland (ב־) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מייקל באידו".
פרנקו מסטנטואונו

פרנקו מסטנטואונו (בספרדית: Franco Mastantuono; נולד ב-14 באוגוסט 2007 באסול שבארגנטינה) הוא כדורגלן ארגנטינאי המשחק בעמדת הקשר ההתקפי בקבוצת ריבר פלייט מליגת העל הארגנטינאית. מסטנטואונו גדל מחלקות הנוער של ריבר דה אסול, קלוב קמנטו וריבר פלייט. ב-28 בינואר 2024 ערך את הופעת הבכורה שלו בקבוצה הבוגרת של ריבר פלייט, בתיקו 1-1 נגד ארחנטינוס ג'וניורס במסגרת המחזור הראשון בליגת העל הארגנטינאית לעונת 2024. ב-25 באפריל ערך את הופעת הבכורה שלו בגביע ליברטדורס, בניצחון 2-1 על ליברטד במסגרת שלב הבתים לעונת 2024. במשחק זה הבקיע את שער הבכורה שלו בטורניר. ריבר פלייט הסופר קאפ הארגנטינאי: 2023 (שוחק ב-2024) פרנקו מסטנטואונו, באתר Transfermarkt פרנקו מסטנטואונו, באתר Soccerway פרנקו מסטנטואונו, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרנקו מסטנטואונו".
ק.צטניק - השיבה מהפלנטה האחרת

ק.צטניק - השיבה מהפלנטה האחרת הוא סרט תיעודי ישראלי שעוסק בדמותו של הסופר יחיאל די-נור. הסרט שודר בכאן 11 בערב יום הזיכרון לשואה ולגבורה ב-5 במאי 2024. הפקת הסרט נתמכה בין השאר על ידי קרן יהושע רבינוביץ לאמנויות תל אביב, ועידת התביעות, קרן אבי חי, קרן גשר לקולנוע רב תרבותי ומועצת הפיס לתרבות ולאמנות. לסרט התראיינו חוקרי ספרות והיסטוריונים, ובהם דינה פורת ואלי תבור. הסרט זכה בפרס התחקיר הטוב ביותר לסרט דוקומנטרי בפסטיבל הקולנוע ירושלים 2023, בפרס היוצר המבטיח לשנת 2024 בפסטיבל אטלנטה, וכן היה מועמד לפרס אופיר בקטגוריית הסרט התיעודי הטוב ביותר מעל 60 דקות בשנת 2024. ק.צטניק - השיבה מהפלנטה האחרת, במסד הנתונים הקולנועיים IMDb (באנגלית) "ק.צטניק - השיבה מהפלנטה האחרת", במסד הנתונים הקולנועיים IMDb (באנגלית) אתר האינטרנט הרשמי של ק.צטניק - השיבה מהפלנטה האחרת - הדף הרשמי באתר כאן 11 כאן דוקו | ק.צטניק - השיבה מהפלנטה האחרת, סרטון בערוץ "כאן 11 - תאגיד השידור הישראלי", באתר יוטיוב (אורך: 01:18:29) השיבה מהפלנטה האחרת, באתר Jerusalem Film Festival
פליקס גנטמכר

פליקס גנטמכר (ברוסית: Феликс Рувимович Гантмахер‏; (23 בפברואר 1908, אודסה - 16 במאי 1964, מוסקבה) היה מתמטיקאי סובייטי ממוצא יהודי. בנו וסבולוד גנטמכר היה פיזיקאי וחבר באקדמיה למדעים של ברית המועצות. גנטמכר נולד בשנת 1908 באודסה למשפחה יהודית. בשנת 1916 הוא התחיל ללמוד בבית ספר אך אחרי כמה שנים למד בבית והשלים תוכנית לימודים באופן עצמאי. בשנים 1923–1925 גנטמכר למד מתמטיקה במוסד להשכלה גבוהה באודסה. בשנת 1926 הוא כתב מאמר מדעי ראשון. בשנת 1927 החל לימודי תואר שלישי אותם סיים בשנת 1930 ומונה לפרופסור. בשנת 1934 גנטמכר עבר למוסקבה והחל לעבור במכון למתמטיקה של אקדמיה למדעים של ברית המועצות. בשנת 1939 הוא כתב עבודה על חקר מטריצה ביחד עם מארק קריין. בשנים 1942–1946 הוא ניהל מחלקה במכון האווירו-הידרודינמי המרכזי ופעל על שיפורים של מערכת "קטיושה". על עבודה זו בשנת 1944 הוענק לו "עיטור הכוכב האדום" ובשנת 1948 פרס ברית המועצות. בשנת 1947 גנטמכר החל ללמד במכון לפיזיקה וטכנולוגיה של מוסקבה והחל משנת 1954 היה ראש קתדרה למכניקה תאורטית. בשנת 1962 לגנטמכר הוענק עיטור הדגל האדום של העמל. הוא כתב ספר נושא חקר מטריצות שבנת 2000 תורגמה לאנגלית ויצאה במהדורה מחודשת. גנטמכר נפטר בשנת 1964 ונטמן בבית העלמין דונסקויה החדש. ביוגרפיה (ברוסית) ביוגרפיה גנאלוגיה מתמטית של פליקס גנטמכר, באתר פרויקט הגנאלוגיה במתמטיקה פליקס גנטמכר, באתר פרויקט הגנאלוגיה במתמטיקה
עונת 2024/2025 בליגה הלאומית בכדורסל

עונת 2024/2025 בליגה הלאומית בכדורסל צפויה להיות העונה ה-59 של הליגה השנייה במבנה ליגות הכדורסל בישראל. בשונה מעונה הקודמת, בעונה זו ישחקו 14 קבוצות, 9 קבוצות ששיחקו בליגה בעונה הקודמת, ואליהן יצטרפו היורדת מליגת העל בכדורסל הפועל אילת, שלוש העולות מהליגה הארצית אליצור יבנה, הפועל כפר סבא והפועל מגדל העמק-יזרעאל, ובנוסף מ.כ. עוטף דרום, שהוקמה על ידי איגוד הכדורסל שלא תוכל להעפיל לליגת העל או לרדת לליגה הארצית. החל מעונה זו שונתה שיטת המשחקים ולאחר שני הסיבובים הראשונים, בהם כל קבוצה תיפגש לצמד מפגשים מול כל יריבה בשיטת בית-חוץ (סך הכל 26 לכל קבוצה), תחולק הליגה לשני בתים: מקומות 1–6 ישחקו בבית העליון ואילו מקומות 7–14 בבית התחתון. בסיום המשחקים הקבוצה שתדורג במקום הראשון תעפיל לליגת העל ואילו מקומות 2–9 יעפילו לפלייאוף העליון. שתי הקבוצות שיסיימו אחרונות בבית התחתון ירדו לליגה הארצית. אם מ.כ. עוטף דרום תסיים באחד משני המקומות האחרונים, הקבוצה שתדורג מעלייה תרד לליגה הארצית, ואם תסיים במקומות 1–9 הקבוצה שמתחתיה תתפוס את מקומה. אולמה הביתי של הקבוצה בכפר תפוח אינו עומד בתקן המינימום לליגה הלאומית אולמה הביתי של הקבוצה בכפר קאסם אינו עומד בתקן המינימום לליגה הלאומית חמש הקבוצות שיסיימו את הליגה במקומות 9–13 יתמודדו בסיבוב פנימי אחד בשיטת ליגה הכולל ארבעה משחקים לכל קבוצה, כאשר הניקוד נמשך מהליגה הסדירה. 2 הקבוצות שיסיימו במקומות האחרונים ירדו לליגה הארצית. מקומות 2–6 בבית העליון ומקומות 7–9 בבית התחתון מתמודדות לפי דירוגן בסיום העונה (מקום שני נגד מקום תשיעי, מקום שלישי נגד מקום שמיני, מקום רביעי נגד מקום שבעי ומקום חמישי נגד מקום שישי) בסדרת הטוב מ-3, כשהקבוצה המדורגת גבוה יותר תארח את המשחק הראשון והשלישי (במידת הצורך) והמדורגת נמוך יותר תארח את המשחק השני. 4 הקבוצות שיעפילו מרבע הגמר יתחרו בסדרת הטוב מ-3. 2 הקבוצות שיעפילו מחצי הגמר יתחרו בסדרת הטוב מ-5. המנצחת תעפיל לליגת העל. אושרה הקבוצה בעוטף עזה, ברק פלג עשוי לאמן, באתר ONE‏, 29 ביולי 2024
ווקה אי. או.

ווקה אי. או. בע"מ, המוכרת במותג Weka היא חברת מחשוב ישראלית המפתחת ומייצרת תוכנה לניהול אמצעי אחסון נתונים, ליישומים עתירי נתונים ובפרט יישומי בינה מלאכותית ומחשוב עתיר ביצועים (HPC) (אנ'). החברה הוקמה בינואר 2014 על ידי לירן צביבל (מנכ"ל), ד"ר עומרי פלמון (מנהל אסטקטגיה ראשי) ומאור בן דיין (ארכיטקט ראשי) - שלושתם יוצאי חברת XIV שנמכרה בינואר 2008 ל-IBM. החברה פיתחה תוכנה לניהול אמצעי אחסון נתונים עבור יישומים עתירי נתונים (הפחים הנמדדים באקסה-בייט - 1018 בתים), המגדילה משמעותית את מהירות הגישה לנתונים. התוכנה פועלת מול רכיבי חומרה (מעבדים, רשת תקשורת והתקני אחסון) נפוצים, במסגרת שירותי ענן או בדאטה סנטר מקומי. בשנת 2014 גייסה החברה 10 מיליון דולר. ביוני 2016 גייסה החברה 22 מיליון דולר. במאי 2019 גייסה החברה 31.7 מיליון דולר. בינואר 2022 גייסה החברה 73 מיליון דולר. בנובמבר 2022 גייסה החברה 135 מיליון דולר, לפי שווי של 750 מיליון דולר. במאי 2024 גייסה החברה 100 מיליון דולר לפי שווי (לאחר הכסף) של 1.6 מיליארד דולר, ובכך הפכה לחד-קרן. בנוסף מכרו עובדי החברה מניות בסך 40 מיליון דולר. אתר האינטרנט הרשמי של ווקה אי. או. (באנגלית) ווקה אי. או., ברשת החברתית פייסבוק ווקה אי. או., ברשת החברתית אקס (טוויטר) ווקה אי. או., ברשת החברתית LinkedIn ווקה אי. או., סרטונים בערוץ היוטיוב מאיר אורבך ועומר כביר, פריחת הבינה המלאכותית: WEKA הישראלית גייסה 140 מיליון דולר לפי 1.6 מיליארד ד', באתר כלכליסט, 15 במאי 2024 הילה חיימוביץ', ‏חברת Weka.IO הישראלית מגייסת 22 מיליון דולר, באתר Geektime‏, 7 ביוני 2016 הילה חיימוביץ', ‏גם Nvidia וגם HP משקיעות ב-WekaIO הישראלית, באתר Geektime‏, 14 במאי 2019; הגר רבט, חברת WekaIO גייסה 31.7 מיליון דולר, באתר כלכליסט, 14 במאי 2019 מאיר אורבך, חברת אחסון הנתונים Weka גייסה 73 מיליון דולר, באתר כלכליסט, 6 בינואר 2022 עידן בן טובים, ‏הסטארטאפ Weka גייס 135 מיליון דולר, אבל המנכ"ל טוען שזה ממש לא היה פשוט כמו פעם, באתר Geektime‏, 15 בנובמבר 2022; מאיר אורבך, מאחסנת מזומנים: Weka גייסה 135 מיליון דולר לפי שווי של 750 מיליון, באתר כלכליסט, 15 בנובמבר 2022 אושרי אלקסלסי, ‏הסטארטאפ הישראלי Weka השלים עכשיו גיוס ענק לפי שווי של 1.6 מיליארד דולר, באתר Geektime‏, 15 במאי 2024 WEKA Nets $140M in Series E Funding at $1.6B Valuation, Weka, May 15, 2024
מערכת אנדוממברנה

מערכת האנדוממברנה היא קבוצה של ממברנות ואברונים בתאים אוקריוטיים הפועלים יחד ליצירה, שינוי, אריזה והובלה של שומנים וחלבונים. המערכת מורכבת מרשתית תוך-פלזמית (רטיקולום אנדופלזמי), מגופי גולג'י, מחלוליות, מליזוזומים, מפרוקסיזומים וממעטפת הגרעין. קרום הפלזמה נכלל במערכת האנדוממברנה מכיוון שהוא מקיים אינטראקציה עם שאר האברונים האנדוממברניים. מערכת האנדוממברנה לא כוללת את הממברנות של המיטוכונדריה או הכלורופלסטים. המערכת יוצרת חלבונים או שומנים שונים במאמצעות רשתית תוך-פלזמית המחוספת והחלקה, החלבונים עוברים בין אברוני המערכת באמצעות חלוליות. מהרשתית תוך-פלזמית עוברים החלבונים למערכת גולג'י שאורזת אותם בתצורתם הסופית ואחראית גם לשלח אותם למקומות שונים - העברה שלהם לחלק בתוך התא (לדוגמה כדי לקלוט בועיות של מזון שמגיעות מבחוץ, לפרק אותו ולהפוך את התוכן שלהן לזמין לתא) או להיות מופרשים החוצה מהתא (בתור הורמונים או חומרים אחרים שהתא יכול להפריש). מערכת האנדוממברנה וחלבונים, מתוך "ביולוגיה כללית", מבנה התא, OpenStax, LibreTexts איקריוטים, אתר עץ החיים מדיה וקבצים בנושא מערכת אנדוממברנה בוויקישיתוף The Endomembrane System סרטון ביוטיוב ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
בירדסלי

האם התכוונתם ל... אוברי בירדסלי – צייר ומאייר אנגלי ויליאם בירדסלי – פוליטיקאי אמריקאי פיטר בירדסלי – כדורגלן אנגלי פרד בירדסלי – כדורגלן אנגלי
ועדה מייעצת למערכות מידע בחלל

הוועדה המייעצת למערכות מידע בחלל (CCSDS) נוסדה בשנת 1982 עבור סוכנויות חלל ממשלתיות כדי לדון ולפתח סטנדרטים מערכות מידע בחלל. כיום מורכבת מ-11 סוכנויות חברות, עשרים ושמונה סוכנויות משקיפים ומעל 140 שותפים תעשייתיים, הוועדה פועלת ותומכת בשיתופי פעולה בין סוכנויות חברות באמצעות הקמת תקני נתונים ומערכת. על פי אתר האינטרנט של הארגון, יותר מ-1000 משימות חלל השתמשו בתקני נתונים ומערכות שנוצרו על ידי CCSDS. הפעילויות של CCSDS מאורגנות סביב שישה תחומי נושא ומורכבות מקבוצות עבודה רבות בתוך סביבת קבוצת העבודה השיתופית הכוללת (CWE). ה-CCSDS מחולק ל-6 תחומים טכניים: שירותי אינטרנט בחלל שירותי תפעול משימה וניהול מידע שירותי ממשק משולבים בחלליות הנדסת מערכת שירותי תמיכה משותפים שירותי קישור חלל ה-CCSDS פיתח תקני נתונים ומערכות מידע בהן מגוון תחומים הכוללים יצירת נתונים, שידור, ניהול ושימור, כמו כן גם את המערכות התומכות בנתונים אלה. אלה כוללים פרוטוקולים ורישומי רשתות לתקשורת בחלל, בינתם גם תוספות למפרטי פרוטוקול האינטרנט הבין-פלנטרי ותקשורת החלל. תקנים אחרים כוללים XML Telemetric ו-Command Exchange ומסגרות כגון Mission Operations Services Concept ו־Open Archival Information System, האחרון, מודל שאומץ גם על ידי הקהילה הרחבה של שימור דיגיטלי ואוצרות נתונים . חלק מהתקנים שפותחו על ידי הוועדה הם: שירותי CCSDS Mission Operations CCSDS File Delivery Protocol (CFDP) גיליונות נתונים אלקטרוניים (EDS) הרחבת קישור שטח (SLE) XML Telemetric and Command Exchange (XTCE) כל מדינה המשתתפת בוועדה יכולה לשלוח ארגון אחד שיהיה חבר בסוכנות. 11 הסוכנויות החברות הנוכחיות ב-CCSDS הן: Agenzia Spaziale Italiana (ASI), סוכנות החלל האיטלקית, איטליה סוכנות החלל הקנדית (CSA), קנדה Centre National d'Etudes Spatiales (CNES), המרכז הלאומי לחקר החלל, צרפת מינהל החלל הלאומי של סין (CNSA), סין Deutsches Zentrum für Luft- und Raumfahrt (DLR), גרמניה סוכנות החלל האירופית (ESA) המכון הלאומי לחקר החלל (INPE), ברזיל סוכנות חקר החלל של יפן (JAXA), יפן מינהל האווירונאוטיקה והחלל הלאומי (NASA), ארצות הברית ROSCOSMOS, רוסיה סוכנות החלל הבריטית, בריטניה רשימת סוכנויות החלל הממשלתיות "The Consultative Committee of Space Data Systems. Official Website". Public.ccsds.org. ארכיון מ-2008-12-20. נבדק ב-2013-12-01. "Collaborative Working Groups". Cwe.ccsds.org. ארכיון מ-2013-12-03. נבדק ב-2013-12-01. "CCSDS Publications". Public.ccsds.org. ארכיון מ-2014-03-28. נבדק ב-2013-12-01. "Mission Operations Services Concept" (PDF). Public.ccsds.org. אורכב מ-המקור (PDF) ב-2013-05-31. נבדק ב-2013-12-01. "Open Archival Information Systems" (PDF). Public.ccsds.org. ארכיון (PDF) מ-2013-10-20. נבדק ב-2013-12-01. "Member Agencies". ארכיון מ-2017-07-21. נבדק ב-2014-09-26. אתר האינטרנט הרשמי של ועדה מייעצת למערכות מידע בחלל (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ועדה מייעצת למערכות מידע בחלל".
בשביל המחר

בשביל המחר היא עמותה ללא כוונת רווח, אשר מסייעת ללוחמי צה"ל משוחררים לעבד חוויות לחימה. העמותה הוקמה בשנת 2009 במטרה לשמש תמיכה לחיילים משוחררים. העמותה מתמחה בעיבוד אירועי לחימה ללוחמים ולוחמות משוחררים שעברו שירות קרבי, על ידי תהליך עבודה קבוצתי במסעות בטבע ומתן כלים להתמודדות, והשתתפות בתהליך מקדם במעבר לשגרת חיים אזרחית. מטרת העמותה המוצהרת היא ליזום ולהפעיל פעילות קבוצתית מונחית לחיילי מילואים שעברו שירות קרבי, ולאפשר להם להשתתף בתהליך תמיכה במעבר משירות צבאי לשגרת החיים האזרחית. העמותה מבצעת פעילויות מסייעות עם חיילים וחיילות שעברו אירועי לחימה ואיכות החיים שלהם ושל סביבתם נפגעה כתוצאה מכך. פעילות העמותה כוללת מסעות קבוצתיים בטבע המונחים על ידי אנשי מקצוע. במסגרת מסעות אלו המשתתפים לומדים ומתרגלים מודל לחיזוק החוסן הנפשי לצד מעגלי שיח המהווים מרחב מוגן המזמינים שיתוף של אירועי לחימה שחוו ויוצרים תהליך של ההתמודדות איתם. במהלך מלחמת חרבות ברזל בעקבות צורך שעלה מבוגרי העמותה נבנתה תוכנית תמיכה לבנות זוג של לוחמים במטרה לצאת למסע תמיכה הכולל שיתוף רגשי והתמודדות עם שינוי בחווית השגרה, התמודדות עם חרדות ועוד. המנחים מגיעים מעולמות הפסיכולוגיה והנחיית הקבוצות ומומחים בעיבוד אירועי לחימה ותסמיני פוסט-טראומה, מספקים לבנות הזוג מידע על חווית הלוחמים בשטח ומסייעים במתן מענה מקצועי לשאלות הנוגעות בניהול קשר טלפוני, שיתוף הילדים בשיחות, הכנה ליציאה של הלוחם לאפטר בבית המשפחה ועוד. בעקבות מלחמת חרבות ברזל והעלייה במודעות בחשיבות הטיפול בעמותה מציינים שיש עלייה משמעותית במספר הפניות לקבלת סיוע וליווי נפשי, במשרדי העמותה נרשמה עלייה של 1,000% בפניות לוחמים שמבקשים לצאת למסע לעיבוד אירועי לחימה. בשביל המחר באתר "גיידסטאר ישראל" אתר האינטרנט הרשמי של בשביל המחר אילן ליאור, סיפור דרך מזווית אישית, על הקמת העמותה מה עושים בשביל המחר, פודקאסט בשביל המחר, מפעילה מפגשי תמיכה להורים ובנות הזוג של מילואימניקים שיצאו להילחם, באתר מעריב אונליין, 10 בדצמבר 2023 בשביל המחר (ע"ר) | גיידסטאר - אתר התאגידים של ישראל | משרד המשפטים, באתר www.guidestar.org.il עמותה בשביל המחר | לכל לוחמ.ת מגיע מסע שחרור, באתר בשביל המחר בשביל המחר בתקשורת, באתר בשביל המחר הדר גיל-עד, יצאנו מעזה, אבל היא לא עוזבת אותנו: "כל הזמן יש לי באף ריח של גופות", באתר ynet, 5 בפברואר 2024
נבגדת

נבגדת (באנגלית: Deceived) הוא סרט מותחן פסיכולוגי משנת 1991 עם גולדי הון וג'ון הרד(אנ') בתפקידים הראשיים. העלילה היא על זוג נשוי שחייהם משתבשים לאחר שהבעל הסתבך ואשתו מגלה סודות אפלים בעברו. אדריאן סונדרס (גולדי הון) נשואה באושר לג'ק סונדרס (ג'ון הרד) ולהם בת - מארי (אשלי פלדון). אדריאן עובדת במוזיאון העירוני וג'ק הוא סוחר עתיקות שעוסק בזיוף עתיקות ובמכירתם. הכל מתנהל יפה עד שמומחה העתיקות תומאס (ז'אן רובס) מגלה זיוף של שרשרת מצרית עתיקה שג'ק מכר למוזיאון. מיד רוצח אותו ג'ק ותולה אותו כדי שהשוטר החוקר (סטנלי אנדרסון) ייקבע שמדובר בהתאבדות. לאחר מכן מביים ג'ק תאונת דרכים על ידי כך שהוא לוקח טרמפיסט, רוצח אותו ואז מדרדר את המכונית שמתלקחת באש. זמן קצר לאחר מכן מגלה אדריאן שמספר הביטוח הלאומי של ג'ק זהה לשזה של מישהו באותו שם שנהרג לפני שנים בנברסקה. החקירות שלה מגלות שג'ק הוא למעשה ג'ון סליבאן שנהרג בתאונת דרכים והיה חברו הקרוב של ג'ק. קרובת משפחה שלו אוולין סליבאן (איימי רייט) מפנה אותו לאימו של ג'ק (קייט ריד) שגרה בבית עלוב בברוקלין והיא מספרת לה את האמת על בנה. העסק מסתבך כשהיא נקראת לחזור לבית האם שם היא נפגשת בג'ק שרצח את אימו והוא מספר לה כי הוא מסובך לאחר שאדם בשם דניאל שרמן נתן לו את השרשרת המקורית ומאיים כי יחסל אותו אם לא ישיב לו. בינתיים מתגנב ג'ק לדירתם כדי למצוא את השרשרת המקורית אך נתקל בעוזרת ליליאן (פרנצ'סקה בטלר) ורוצח אותה. אדריאן המבועתת מגלה כי למעשה ג'ק הוא אדם נשוי בשם דן שרמן ואשתו בהיריון... ג'ק מתקשר אליה ודורש את השרשרת, הוא מציין כי הוא כעת עם מארי מה שמשתמע כאיום. מסתבר שמארי נתנה את השרשרת לחברתה. אדריאן לוקחת את הענק מהחברה וקובעת פגישה עם ג'ון. כשהם נפגשים היא מבקשת שיחזיר לה קודם את מארי וכשהוא מסרב היא דוקרת אותו. הוא מתאושש ורודף אחריה עד שהוא נופל לפיר מעלית ונהרג. צוות השחקנים כולל את: "נבגדת", במסד הנתונים הקולנועיים IMDb (באנגלית) "נבגדת", באתר נטפליקס "נבגדת", באתר AllMovie (באנגלית) "נבגדת", באתר Rotten Tomatoes (באנגלית) "נבגדת", באתר Box Office Mojo (באנגלית) "נבגדת", באתר אידיבי "נבגדת", באתר דיסני+ סרטים (באנגלית) "נבגדת", במסד הנתונים הקולנועיים KinoPoisk (ברוסית) קדימון לנבגדת, באתר יוטיוב קדימון רחב, באתר יוטיוב סצנת הסיום, באתר יוטיוב "Deceived (נבגדת)", במסד הנתונים הקולנועיים IMDb (באנגלית)
יעקב פריימן

הרב יעקב פריימן (נכתב גם פריימאן או פריימאנן; כ"ב בתשרי ה'תרכ"ז, 1 באוקטובר 1866 – י"ט בטבת ה'תרצ"ח, 23 בדצמבר 1937) היה רב וחוקר תורני איש חכמת ישראל. כיהן כמרא דאתרא ואב"ד בהלישוי, פוזנא וברלין, ועסק בחקר ספרות ההלכה בתקופת הראשונים. לימד בבית המדרש לרבנים בברלין, והיה חבר בחברת מקיצי נרדמים. התפרסם בשל מהדורותיו ללקט יושר, סידור רש"י, ספר המחכים, ועוד, ובמבואות שכתב לספרים אלה. נולד בקרקוב, לר' אברהם חיים פריימאן, רב בית הכנסת הרמ"א בעיר. בילדותו למד אצל רבה של העיר, רבי שמעון סופר, ולאחר מכן נסע להונגריה ולמד בישיבה של רבי אברהם יהודה שוורץ, מתלמידי החתם סופר. בשנת ה'תרל"ה (1875) התייתם מאמו, ובשנת ה'תרמ"ב (1882) נפטר גם אביו, הוא עבר להתגורר בבית דודו הרב ישראל מאיר פריימן באוסטרוב וללמוד מפיו. במקביל, למד בגימנסיה באוסטרוב. עם סיום לימודיו התיכוניים נסע לברלין ולמד בבית המדרש לרבנים בברלין, ובמקביל למד שפות שמיות באוניברסיטת ברלין. את לימודי הדוקטור עשה באוניברסיטת טיבינגן (1890), ועבודת הדוקטורט שלו עסקה בפירוש סורי לספר דניאל. לאחר שהשלים את לימודיו קבל משרת רבנות בקוניץ (אנ') שבמורביה. בל' בשבט ה'תרנ"א (1891) נשא לאשה באוסטרוב את בת דודו רגינה (רעכל) פריימן, ולאחר מכן נסע לקוניץ. לאחר שנים ספורות התמנה בשנת ה'תרנ"ד לאב"ד בהלישוי, וכיהן שם כעשרים שנה, עד ה'תרע"ד. בעת הפרעות שפרצו ביהדות צ'כיה ב-1899, נודע לו שהפורעים מחפשים להורגו, והוא נמלט לברסלאו. בקיץ ה'תרע"ד התמנה לרבה של פוזנא. זמן קצר לאחר הגעתו פרצה מלחמת העולם הראשונה, שבסיומה עברה פוזנא משלטון הקיסרות הגרמנית לפולין. בתקופה זו כיהן בוועד הלאומי ליהודי פוזנא, ודאג להשבת נכסיהם של היהודים שנפגעו במעבר למשטר החדש. כשהוחלט בקהילת יהודי ברלין למנות מרא דאתרא (לאחר שמאז רבי צבי הירש לוין לא מונה רב רשמי בעיר), הוזמן לכהן כרבה של ברלין. נפטר בעיירה שפינדלרמיהלה בצ'כוסלובקיה על גבול גרמניה, בעת נסיעה לביקור משפחתי. נקבר בבית הקברות היהודי בהלישוי, עיר רבנותו לשעבר. נשא לאשה את רגינה (רעכל) בת דודו הרב ישראל מאיר פריימן, ונכדת רבי יעקב אטלינגר (ה"ערוך לנר"). גיסו ובן דודו היה הביבליוגרף אהרן פריימן. בנו, אברהם חיים פריימן היה חוקר המשפט העברי, ונהרג בשיירת הדסה במלחמת העצמאות. נכדו, בן בנו ישראל מאיר, היה הרב חיים פריימן, רב בבני ברק ומהדיר התוספתא. מדיה וקבצים בנושא יעקב פריימן בוויקישיתוף רבי יעקב פריימן, בלקסיקון 'אישי ישראל' ספרים שהוציא לקט יושר - או"ח, ‏ברלין תרס"ג; יו"ד, ברלין תרס"ד, באתר היברובוקס רבי נתן בן יהודה, ספר מחכים, ‏קרקוב תרס"ט, באתר היברובוקס סדור רש"י, ברלין תרע"ב, באתר היברובוקס הרב יעקב פריימאן, ספר תהילים עם ביאור תהילות יעקב, ירושלים תשע"ב, "תולדות המחבר", עמ' 2–4. ש. מארקוס, הפרעות בבעהמין, הצפירה, 30 באוקטובר 1899. הרב יעקב פריימן ז"ל, הארץ, 2 בינואר 1938. הרב עקיבא ברוך פוזנר, לקורות קהלת רביטש, ירושלים תשכ"ב, עמ' 47.
כנפן מצוי

כנפן מצוי (שם מדעי: Miniopterus schreibersii) הוא עטלף חרקים בינוני ממשפחת הכנפניים. זהו מין בעל תפוצה נרחבת, הנפוץ בכל האזור הפלארקטי, וכן באפריקה ובאוסטרליה. בישראל נמצא בעיקר באזורים הררים מצפון הארץ ועד הרי ירושלים. משקל הכנפן 10–14 גרם, אורך האמה 39–47 מ"מ. פרוותו אפורה בהירה. אקולוקציה במין זה מאופיינת באות QCF-FM בתדרים 120–48 קילו-הרץ. מהירות מעופו של הכנפן גבוהה במיוחד, ומגיעה לעיתים קרובות ל-50 קמ"ש. ייתכן שצד חרקים מעופפים בקרבת צמרות עצים. שוכן במערות חשוכות. הזדווגויות והמלטות מתרחשות באביב והנקבה ממליטה ולד יחיד. מדיה וקבצים בנושא כנפן מצוי בוויקישיתוף כנפן מצוי, באתר ITIS (באנגלית) כנפן מצוי, באתר NCBI (באנגלית) כנפן מצוי, באתר Animal Diversity Web (באנגלית) כנפן מצוי, בבסיס הנתונים ARKive (באנגלית) כנפן מצוי, באתר האנציקלופדיה של החיים (באנגלית) כנפן מצוי, באתר GBIF (באנגלית) כנפן מצוי באתר הרשימה האדומה של IUCN יורם יום-טוב, הרואים את הקולות: עטלפים – בין מיתוס למציאות, מסת"ב 978-965-572-563-6
יצחק יוסף דב רבינוביץ

רבי יצחק יוסף דב רבינוביץ (נולד בי"ד בטבת ה'תשכ"ה, דצמבר 1964) הוא האדמו"ר מביאלא. נולד בי"ד בטבת ה'תשכ"ה בגייטסהד לרבי בן-ציון רבינוביץ. בשנת תשל"ט נבחר אביו לכהן ברבנות הקהילה היהודית בלוגאנו שווייץ, והוא עבר עם משפחתו לעיר, בבחרותו למד בישיבת פוניבז' והיה מקורב לרבי דוד פוברסקי. לאחר נישואיו לבתו של רבי יצחק מאיר פלינטנשטיין מקופיטשניץ התגורר בסמוך לחותנו בירושלים. בשנת תש"נ חזר ללוגאנו כדי לטפל באמו החולה ובתשנ"ה, לאחר שנפטרה שב לירושלים. בלוגאנו היה מעורב בענייני הכשרות בעיר ושימש כמשגיח מטעם אביו. בשנת תשע"ו מונה לראש רשת ישיבות ביאלא. שכל שניים מילדיו. בב' באייר ה'תשפ"ד, 10 במאי 2024, נפטר אביו. במלאת השבעה בח' באייר ועל פי צוואת אביו מונה לממלא מקומו היחידי, והכתרתו בפועל נעשתה על ידי אחיו הגדול. בתו, נשואה לנחום מרדכי, בן האדמו"ר רבי יעקב דוד מנדל לייב פרידמן מבוהוש. בתו, נשואה לאליעזר זאב קליין, בן האדמו"ר מאונגוואר ארצות הברית, ונכד האדמו"ר רבי ישראל צבי יאיר דנציגר מאלכסנדר. בנו, ישראל אברהם משה, חתן הרב יהודה איסלר ממנצ'סטר, נהרג בו' באלול ה'תשפ"ג, 23 באוגוסט 2023 בתאונת צניחה באלפים השווייצרים. בנו, פנחס נחמן, נשוי לבת הרב יואל איתמר קרויז, בן אב"ד אודווארי, וחתן האדמו"ר רבי יעקב הגר מסרט ויז'ניץ. בנו, שלמה יהודה לייב, נשוי לבת הרב שמעון ארנסטר, בן רבי אליעזר ארנסטר רב קריית מאור חיים בצפת, וחתן רבי מאיר שלמה למברגר גאב"ד מאקאווא אשדוד. בתו, נשואה ליצחק, בן הרב שלמה זלמן וואזנר, בן האדמו"ר רבי יוסף בנימין ואזנר משבט הלוי, וחתן האדמו"ר רבי יעקב דוד מנדל לייב פרידמן מבוהוש. בתו, נשואה לבן הרב אהרן נחום, בן האדמו"ר רבי פנחס משה טאוב מקוזמיר, וחתן האדמו"ר רבי יוחנן בידרמן מלעלוב בית שמש. חיים רוזנבוים, ‏"ממנה אני את בני מוהר"ר יצחק יוסף דוב להנהיג העדה הקדושה" | הצוואה בביאלה, באתר כיכר השבת, 14 במאי 2024 וְיוֹסֵף הוּא הַשַּׁלִּיט: הרה"צ רבי יצחק יוסף דוב ראבינאוויטש שליט"א געקרוינט אלס ממלא מקום אביו כ"ק האד' מביאלא זצ"ל, באתר בחצרות הקודש, ‏ח' באייר תשפ"ד (ביידיש) חיים רוזנבוים, ‏האח הבכור הכתיר את אחיו הצעיר; החסידים צעקו 'מזל טוב', באתר כיכר השבת, 16 במאי 2024 יענקי פרבר, משה ויסברג, אסון באלפים השוויצרים: נכדם של האדמו"רים נהרג בעת צניחה - בחדרי חרדים, באתר בחדרי חרדים, 23 באוגוסט 2023